32006D0175
L 062/27
JURNALUL OFÍCIAL AL UNIUNII EUROPENE
DECIZIA COMISIEI
din 2 martie 2006
de modificare a Deciziei 2006/135/CE privind crearea zonelor A și B în Franța ca urmare a apariției unui focar de gripă aviară puternic patogenă în acest stat mebru
[notificată cu numărul C(2006) 721]
(Text cu relevanță pentru SEE)
(2006/175/CE)
COMISIA COMUNITĂȚILOR EUROPENE,
având în vedere Directiva 89/662/CEE a Consiliului din 11 decembrie 1989 privind controalele sanitar-veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
având în vedere Directiva 90/425/CEE a Consiliului din 26 iunie 1990 privind controalele sanitar-veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
având în vedere Regulamentul (CE) nr. 998/2003 al Parlamentului European și al Consiliului din 26 mai 2003 privind condițiile de sănătate animală aplicabile circulației necomerciale a animalelor de companie și de modificare a Directivei 92/65/CEE a Consiliului (3), în special articolul 18,
având în vedere Directiva 2005/94/CE a Consiliului din 20 decembrie 2005 privind măsurile comunitare de combatere a gripei aviare și de abrogare a Directivei 92/40/CEE (4), în special articolul 66 alineatul (2),
întrucât:
(1)
Franța a informat Comisia și celelalte state membre că virusul gripei aviare A puternic patogenă de subtipul H5N1 a fost izolat la păsările de curte crescute în unele părți de pe teritoriul acesteia. Franța a luat măsurile corespunzătoare prevăzute de Decizia 2006/135/CE a Comisiei din 22 februarie 2006 privind anumite măsuri de protecție referitoare la gripa aviară puternic patogenă la păsările de curte din Comunitate (5).
(2)
După comunicarea acestor măsuri, Comisia le-a analizat în colaborare cu Franța. Comisia se declară satisfăcută că limitele zonelor A și B definite de Franța se găsesc la o distanță suficientde mare de crescătoria de păsări afectată și de locurile în care au fost detectate cazuri la păsări sălbatice. Prin urmare, este necesar să se modifice în consecință părțile A și B din anexa I la Decizia 2006/135/CE și să se stabilească durata menținerii zonelor astfel definite.
(3)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa I la Decizia 2006/135/CE se înlocuiește cu textul anexei la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 2 martie 2006.